
1. Enwch leoliadau 1-9 ar dabl neu ar fap gwag gan ddefnyddio adnoddau ar-lein ac atlas i’ch helpu chi.
2. Ceisiwch ddod o hyd i’r 4 penrhyn ac 1 gilfach arall a’u henwi.
3. Gwnewch dabl fel yr un isod a’i lenwi fel ei fod yn dangos uchder y mynydd uchaf ym mhob un o wledydd Prydain.

|  |  |  |
| --- | --- | --- |
| **Lleoliad** | **Enw** | **Uchder (metrau)** |
| Yr Alban | Ben Nevis | Chwiliwch am yr uchder. |
| Cymru | Snowdon | Chwiliwch am yr uchder. |
| Lloegr | Scafell Pike | Chwiliwch am yr uchder. |
| Gogledd Iwerddon | Slieve Donard | Chwiliwch am yr uchder. |

1. Gwnewch dabl tebyg i’r un isod fel ei fod yn dangos hyd yr afonydd hiraf ym mhob un o wledydd Prydain.

|  |  |  |
| --- | --- | --- |
| **Lleoliad** | **Enw** | **Hyd (km)** |
| Y D.U. (drwy Gymru a Lloegr) | Afon Hafren | Chwiliwch am yr hyd. |
| Lloegr | Afon Tafwys | Chwiliwch am yr hyd. |
| Cymru | Afon Tywi | Chwiliwch am yr hyd. |
| Yr Alban | Afon Tay | Chwiliwch am yr hyd. |
| Gogledd Iwerddon | Afon Bann | Chwiliwch am yr hyd. |

1. **Sganiwch** y wybodaeth isod a’i chyflwyno naill ai ar ffurf map meddwl neu restr gyda bwledi.



*Mae daearyddiaeth ffisegol yn effeithio ar eich bywyd chi, neu, yn bwysicach na hyn, ar ansawdd eich bywyd chi.*

*Mae gan lawer o bobl syniad ‘Bocs Siocled’ am fywyd yng Nghymru.*

*Mae hyn yn golygu eu bod nhw'n meddwl ein bod ni’n byw mewn gwlad sy’n debyg i’r llun hardd o fynyddoedd neu fôr rydyn ni’n ei weld ar focs siocledi neu felysion eraill – yn enwedig y rhai sydd ar werth i dwristiaid.*

*Ond dydy bywyd ddim fel hyn oherwydd mae mynyddoedd, afonydd, cilfachau arfordirol, ynysoedd a phen pellaf penrhynnau anghysbell fel Penrhyn Gŵyr neu’r rhan fwyaf o Sir Benfro yn ei gwneud hi’n llawer pellach a drutach i deithio iddyn nhw neu i dalu am bethau fel ysbytai ac ysgolion.*

***Ar gyfartaledd, mae byw yng Nghymru yn llawer drutach na byw yn Lloegr!***

1. Cwblhewch y tabl poblogaeth isod drwy **adio**.

|  |  |
| --- | --- |
| **Lleolliad** | **Poblogaeth** |
| Lloegr | 53,012,456 |
| Yr Alban | 5,295,000 |
| Cymru | 3,063,456 |
| Gogledd Iwerddon | 1,810,863 |
| Cyfanswm y boblogaeth | Adiwch y ffigurau. |

1. Ysgrifennwch boblogaeth yr Alban a Chymru, gan dalgrynnu i’r miliwn cyfan agosaf.
   1. Cymru
   2. Yr Alban

**Talgrynnwch** rifau i fyny neu i lawr cyn dechrau. Fel arfer, os bydd rhif yn llai na 0.5, rydyn ni’n talgrynnu i lawr (byddai 9.45 yn cael ei dalgrynu i lawr i 9). Os bydd rhif yn 0.5 neu fwy, byddwn yn talgrynnu i fyny (felly byddai 9.5 yn cael ei dalgrynu i 10). Mae’r un peth yn wir am rifau mawr fel y rhain mewn miliynau ond ein bod ni’n defnyddio 500,000 fel y pwynt ar gyfer talgrynnu i fyny neu i lawr.

* Byddai Lloegr yn cael ei dalgrynu i lawr i 53,000,000 (53 miliwn).
* Byddai Gogledd Iwerddon yn talgrynnu i fyny i 2,000,000 (2 filiwn).

1. Ffordd arall o **gynrychioli** rhifau yw gwneud graff, e.e. graff bar. Cwblhewch y tabl isod drwy adio ac yna defnyddiwch y wybodaeth er mwyn gwneud graff bar. Talgrynnwch y rhifau i fyny neu i lawr i’r mil cyfan agosaf.

Cod lliwiau:

* Coch ar gyfer Lloegr
* Glas ar gyfer yr Alban
* Gwyrdd ar gyfer Cymru
* Melyn ar gyfer Gogledd Iwerddon
* Llwyd ar gyfer y cyfanswm

|  |  |
| --- | --- |
| **Lleoliad** | **Arwynebedd** |
| Lloegr | 130,427 km2 |
| Yr Alban | 78,772 km2 |
| Cymru | 20,778 km2 |
| Gogledd Iwerddon | 13,843 km2 |
| Cyfanswm yr arwynebedd | Adiwch y ffigurau. |

1. Darllenwch y dyfyniad isod yn fanwl, lle maeJoel Barnett yn sôn am Fformiwla Barnett (sut mae’r arian rydyn ni’n ei gael yng Nghymru yn cael ei gyfrifo), a gafodd ei ddyfeisio ganddo. Pam, yn eich barn chi, mae hwn yn bwysig i Gymru?

*"Mae e’n annheg a dylid ei stopio, mae e’n gamgymeriad. Mae’r dull hwn yn ofnadwy ac nid oes modd iddo fod yn gynaliadwy byth; mae’n embaras cenedlaethol ac yn embaras personol i fi hefyd.”*

**Ymarfer gwneud penderfyniadau**

Yn gyntaf, ceisiwch ddarllen a gorffen y tair erthygl a’r daflen gweithgareddau.

Mae Llywodraeth Cymru wedi gofyn i chi gynhyrchu canllaw daearyddiaeth ar gyfer pleidleiswyr yng Nghymru fel eu bod nhw’n deall y brwydrau mawr yn ystod yr etholiad cyffredinol eleni.

1. **Ariannu teg**

Penderfynwch (rhowch resymau dros ddewis un opsiwn yn hytrach na’r opsiynau eraill) a dywedwch a ddylai llywodraeth y Deyrnas Unedig yn Llundain roi arian i Gymru gan:

1. Roi **mwy** o arian i Gymru (yr un faint â’r Alban) a bod pobl Cymru’n derbyn yr un faint o arian ar gyfer pob person fel pe bai Cymru’n rhanbarth o Loegr.
2. Rhoi **llai** o arian i Gymru fel ei bod yn cael yr un faint ar gyfer pob person ag yn Lloegr, lle mae’r anghenion yn llawer llai.
3. Cadw pethau **fel y maen nhw.**
4. **Refferendwm ar yr UE**

Penderfynwch (rhowch resymau dros ddewis un opsiwn yn hytrach na’r opsiwn arall) ac:

* 1. Dywedwch beth fyddai’r **effaith** debygol ar Gymru pe bai’r Deyrnas Unedig yn gadael yr Undeb Ewropeaidd.
  2. Dywedwch beth fyddai’r effaith debygol ar Gymru pe bai’r Deyrnas Unedig yn **aros** yn yr Undeb Ewropeaidd.

1. **Diwygio’r Senedd**

Penderfynwch (rhowch resymau dros ddewis un opsiwn yn hytrach na’r opsiwn arall) ac:

* 1. Dywedwch beth fyddai’r **effaith** debygol yng Nghymru pe bai Llywodraeth y D.U. yn penderfynu cael  **Pleidleisiau Seisnig ar Faterion Seisnig**.

Dywedwch beth fyddai’r effaith debygol yng Nghymru pe bai nifer A.S.au Llywodraeth y D.U. yn lleihau o 40 allan o 650 i ddim ond 18 allan o 650.